Twee kinders sterf in ongelukke | Maroela Media
Op die ongelukstoneel op die N7 in die Wes-Kaap. (Foto: Netcare 911)
Die eerste ongeluk het omstreeks 08:50 op die N7 net verby Malmesbury in die Wes-Kaap gebeur. Shawn Herbst, woordvoerder van Netcare 911, sê 'n ligte voertuig en 'n ligte afleweringsvoertuig het op die pad gebots.
"Paramedici het 'n tweejarige kind op die toneel ondersoek, maar die kind het geen tekens van lewe meer getoon nie. Die peuter is op die toneel dood verklaar," sê Herbst.
Die tweejarige se ma het matige beserings in die ongeluk opgedoen, terwyl die kind se pa geringe beserings opgedoen het. Die ouerpaar is op die toneel behandel voordat hulle na 'n hospitaal geneem is.
Die ongelukstoneel in die Durbanse sakesentrum. (Foto: Rescue Care)
Net na 12:00 is paramedici ook ontbied na 'n ongelukstoneel in die Durbanse sakesentrum waar 'n 12-jarige meisie deur 'n motor getref het.
Garrith Jamieson, woordvoerder van Rescue Care-nooddienste, sê paramedici het by hul aankoms "totale chaos" aangetref. "Drie voertuie het gebots waarna een van die voertuie oor die sypaadjie geswenk en die jong meisie getref het," sê hy.
"Die meisie is op die toneel ondersoek, maar sy het veelvuldige ernstige beserings opgedoen en daar was niks wat paramedici vir haar kon doen nie. Sy is dood verklaar."
Volgens Jamieson is vier ander mense in die ongeluk beseer en op die toneel behandel voordat hulle na verskillende hospitale in Durban geneem is.
Een van die wrakke op die ongelukstoneel op die N7 in die Wes-Kaap. (Foto: Netcare 911)
Was bestuurder op sy selfoon besig? Was hy nugter? Was hy dalk onder die invloed van verdowingsmiddels? Was hy dalk roekeloos ? Het hy n lisensie? Was daar beurtkrag en die robot het nie gewerk nie? Het hy by die spoedbeperking gebly? Is die motor padwaardig? Ongelooflik wat op ons paaie aangaan.
Van die grootste redes dat SA van die hoogste moordsyfers en padsterftes in die wereld het vandat die ANC sirkus met sy legioen korrupte onbevoegde narre oorgeneem het is die totale disrespek wat die meerderheid mense het vir gesag. En dan boonop die afwesigheid van toerekensvatbaarheid vir mense se dade. Van skoolvlak af is daar geen meer behoorlike toepassing van dissipline/lyfstraf nie en kinders sien dat hulle met alles kan wegkom en dis 'n onding wat saam met hulle gaan ba die grootmens wereld. Hulle sien hoe die "leiers" van vandag doen wat hulle nie moet doen nie en hoe… Lees meer »
Dit lyk of dit in die stuk is waar grootskaalse padwerke gedoen word. Iemand het nie mooi opgelet nie. Om 60 te ry is mos totaal teen die wet. Jammer dat die kinders die grootmense se skuld moes betaal.